<classify> Na ELIZABETH HOMBO-DAR ES SALAAM VERONICAKundya, mke wa mfanyabiashara, Raphael Ongangi aliyedaiwa kutekwa hivikaribuni, amesimulia namna mumewe alivyotekwa na watu wasiojulikana. Juzi,ilisambaa taarifa kwenye mitandao ya kijamii kuwa Ongangi ambaye ni raia waKenya alitekwa na watu wasiojulikana katika eneo la Msasani jijini Dar esSalaam. Akizungumzana gazeti hili jana jijini Dar es Saalam, Veronika alisema Juni 24 majira yasaa tatu usiku akiwa na mumewe kwenye gari wakielekea nyumbani, walipofikamaeneo ya Shule ya Msingi Oysterbay ghafla kuna gari liliwazuia kwa mbele. Alisemabaada ya gari hilo kuwazuia watu wanne walitoka huku mmoja akielekea upande waabiria alilokaa yeye huku akimgongea na kuonyesha bastola. Wakati huyommoja akinigongea na kunionyesha bastola, wale wengine nao walikuwa upande wa derevaambako mume wangu alikuwepo akiendeshagari. Wakatuambiatuweke mikono juu na mimi wakanipeleka viti vya nyuma na mume wangu akawekwaviti vya mbele yangu na mwingine akawa anaendesha gari. Mwingineambaye nilikuwa nimekaa naye viti vya nyuma, akaniinamisha chini hukuakizungusha bastola kichwani kwangu huku wale wengine wawili wakiwa na mumewangu. Ghaflawakatoka nje ya gari na mimi nikaweza kuchungulia na nikaona bango la CCBRT naATM ya CRDB na mbele nikaona IST nyeusi na wakaingia tena ndani ya gari letu naakaongezeka mmoja,alisema. Akiendeleakusimulia, Veronika alisema mume wake akashushwa na kuhamishiwa kwenye garilingine huku yeye akibaki kwenye gari lake na watu watatu. TulipofikaMsasani wakaniacha karibu na soko la samaki na wakachukua simu yangu akaitoakwenye pochi na kuiweka mbele na wakaniacha na yule aliyekuwa na bastola baadayeakaondoka nikabaki na yule dereva huku akiniambia niendelee kuinama. Baadayekushtuka nikajikuta niko peke yangu kwenye gari nikachukua simu yangu harakaharaka nikamtumia mama yangu message kuwa atuombee hatuko mahali salama. Baada yamuda kidogo mume wangu naye alinipigia simu akaniambia baby uondoke uende nyumbanihuku nikiwa nalia sana nikaendesha gari hadi nyumbani nikakuta watoto wanguwako salama,alisema. Veronicaalisema baada ya kuwakuta watoto wake wako salama ilikuwa majira ya saa 4:45usiku ndipo akaenda kuripoti Kituo cha Polisi Oysterbay. Na polisiwalichonieleza ni kwamba wanashughulikia pia niliripoti ubalozi wa Kenya naowamesema wanashughulikia,alisema Veronika. AlipotafutwaKamanda wa Polisi Kinondoni, Mussa Saibu alisema wanazo taarifa za kutekwamfanyabiashara huyo na kwamba tayari wameshaanza kufanya uchunguzi. Ni kwelimke wake ndio alikuja kuripoti na kwa kuwa jukumu la jeshi ni kufanya uchunguzitayari tumeshaanza uchunguzi lakini sasa hatuna uthibitisho kama kweli alitekwaama lah. Baada yasisi kufanya uchunguzi ndio tutajua kama alitekwa kweli ama lah. Tunatoa witokwa wananchi na mkewe kwamba watoe ushirikiano kwa jeshi kama alikuwa labda nafigisu figisu na watu wengine ili sisi tuchukue hatua zaidi,alisema KamandaSaibu.  <topic>: KITAIFA 